Palemono–Jiesios geležinkelis

Palemono–Jiesios geležinkelis – geležinkelis vidurio Lietuvoje, tarp Palemono ir Jiesios stočių, pietrytiniame Kauno miesto perimetre. Tai aplinkkelis krovininiams tranzitiniams traukiniams, kurie nestoja Kauno geležinkelio stotyje; keleiviniai traukiniai nevažiuoja.Kitąmet kauniečiai marias galės pasiekti nauju pėsčiųjų tuneliu po geležinkeliu. 2020-12-21, Rail-baltica.lt (tikrinta 2025-04-13). Geležinkelis taip pat gali būti naudojamas Kauno HE reikmėms, ties kuria praeina. Į šiaurę nuo Pažaislio virš geležinkelio nutiestas „Černobylio“ filmo tiltas pėstiesiems, ties Zuikine nutiestas Sėmenos slėnio geležinkelio viadukas.

 Istorija 

Geležinkelis nutiestas po 1960 m., kai buvo pastatyta ir atidaryta Kauno hidroelektrinė.Skirmantė Javaitytė. Modernizuota Kauno hidroelektrinė: saugo miestą nuo potvynių, bet jei pati taptų jo priežastimi? 2016-09-11, Kasvyksta.lt (tikrinta 2025-04-13). Atidarytas 1965 m. kaip ruožas Palemonas – Blokpostas Nr. 1055 km.

Dar apie 2000 m. šiuo ruožu važiuodavo tranzitiniai Rusijos keleiviniai traukiniai, kurie važiuodami į Karaliaučių nestodavo Kaune. Rokuose jie sustodavo bent iki 2008 m.,Tarnybinis 2008–2009 metų keleivinių traukinių eismo tvarkaraštis. – Vilnius, Lietuvos geležinkelių Keleivių vežimo direkcija, 2008. vėliau šių traukinių eismas nutrauktas.

2004 m. Lietuvai įstojus į ES ir ėmus vykdyti „Rail Baltica“ projektą, Palemono–Jiesios geležinkelis turėjo būti rekonstruotas ir pritaikytas europinei vėžei. Buvo numatyta, kad Kauno mieste keleiviniai traukiniai užsuks į Kauno stotį, o krovininiai pro Rokus vyks tiesiogiai per Palemoną link Rygos ir Talino.Rengs Kauno geležinkelio mazgo susisiekimo infrastruktūros planą. 2020-09-11, Rail-baltica.lt (tikrinta 2025-04-13). Iš pradžių buvo rekonstruotas Jiesios–Rokų ruožas – įrengtas 4,9 km naujo 1435 mm vėžės pločio kelias, taip pat rekonstruota 3,6 km 1520 mm vėžės pločio kelias, o projektas baigtas 2018 m. spalį.Kauno geležinkelio mazgas: Statyba. Rail-baltica.lt (tikrinta 2025-04-13). 2019 m. pradžioje buvo pradėtos likusios atkarpos (Rokai–Palemonas) projektinės veiklos, siekiant sujungti Rokus su Palemono intermodaliniu krovinių terminalu. Numatyta, kad atkarpoje rangovas turi įrengti 7,6 km 1435 mm vėžės geležinkelio atkarpą, iš jų 1,45 km Kauno hidroelektrinės teritorijoje, taip pat 7,4 km 1520 mm vėžės geležinkelio. Statybos metu elektrinės darbas turėtų būti nestabdomas, visoje linijoje bus įrengiami ilgabėgiai ir antivibraciniai paklotai, sumažinantys važiuojančių traukinių triukšmo lygį.Kaune startavo parengiamieji darbai „Rail Baltica“ geležinkeliui tiesti. 2019-03-01, Rail-baltica.lt (tikrinta 2025-04-13). Kaune virš Vaišvydavos gatvėje esamo viaduko, kuriuo eina 1520 mm pločio geležinkelis, šalia bus įrengtas naujas 81 metro ilgio viadukas, kuriuo eis 1435 mm vėžės linija.Paskelbtas „Rail Baltica“ atkarpos Rokai-Palemonas rangovo konkursas. 2018, Ltg.lt (tikrinta 2025-04-13).

Pagal Europos Komisijos patvirtintą pirminį planą ruože Rokai–Palemonas pirmuoju statybų etapu iki 2026 m. turėjo būti rekonstruota esama plačioji vėžė, o šalia tiesiama nauja europinė. Kitu etapu, suintensyvėjus traukinių eismui, po 2026 m. ruože Rokai–Palemonas buvo numatyta nutiesti antrąjį europinį kelią, tačiau 2020 m. nutarta, kad ruožo Rokai–Palemonas dvikelis bus tiesiamas vienu etapu.„Rail Baltica“ ruožo Rokai–Palemonas dvikelis bus tiesiamas vienu etapu. 2020-02-25, Lrt.lt (tikrinta 2025-04-13). Lietuvos vyriausybė Kauno geležinkelio mazgo infrastruktūros vystymo planą patvirtino 2024 m. sausį.Vyriausybė patvirtino „Rail Baltica“ Kauno mazgo infrastruktūros vystymo planą. 2024-01-24, Rail-baltica.lt (tikrinta 2025-04-13).

 Stotys ir stotelės 
 Palemono geležinkelio stotis
 Pamario geležinkelio stotelė (panaikinta)
 Rokų geležinkelio stotis
 Jiesios geležinkelio stotis

 Šaltiniai 

 Nuorodos 
 Участок Еся — Палямонас (Railwayz.info)

Kategorija:Lietuvos geležinkeliai